Predkladacia správa

K návrhu nariadenia vlády Slovenskej republiky, ktorým sa ustanovujú podrobnosti označovania elektrických rúr na pečenie pre domácnosť energetickým štítkom

Podnet:
	Úloha č. 5 v mesiaci máj z Plánu legislatívnych úloh vlády Slovenskej republiky na rok 2003.

Potreba:
	Predloženie tohto nariadenia vlády je zaradené medzi prioritné úlohy vlády SR. Ďalším významným dôvodom je očakávaný vstup do Európskej únie a z toho vyplývajúcu harmonizáciu práva Slovenskej republiky s právom Európskej únie. Tento návrh nariadenia vlády zabezpečuje implementáciu smerníc EÚ. 

Stručný obsah:
Účelom navrhovaného nariadenia je vymedziť práva a povinnosti fyzických osôb a právnických osôb v oblasti zlepšovania energetickej efektívnosti. Cieľom navrhovaného nariadenia je vytvoriť predpoklady na zníženie energetickej náročnosti SR a prispieť tak k trvalo udržateľnému rozvoju. Nariadenie bude mať pozitívny vplyv na životné prostredie, pretože zabezpečí, že si občan bude môcť vybrať ekologickejší spotrebič.
	Obsah tvorí okruh spotrebičov, ktorých sa nariadenie týka, ďalej postup posudzovania zhody a obsah dokumentácie k výrobkom a objasňuje sa obsah informácie pre spotrebiteľa a odkazom na jednotlivé prílohy riešenie formátu a obsahu energetického štítku, energetického opisu, obsahu tlačenej informácie a tried energetickej hospodárnosti. 

Stručné zhrnutie očakávaného dopadu:
	Toto nariadenie vlády nebude mať dopad na štátny rozpočet. 

Ďalšie kroky, ak je predpoklad, že ich schválenie materiálu vyvolá:
	Toto nariadenie vlády nevyvolá uskutočnenie organizačných, materiálno-technických alebo personálnych zmien a bude mať pozitívny vplyv na životné prostredie, pretože zabezpečí, že si občan bude môcť vybrať ekologickejší spotrebič. 

Hromadná pripomienka 300 a viac fyzických alebo právnických osôb, resp. sumár vyššieho počtu obsahovo prípustných pripomienok, ak boli vznesené:
	Takáto pripomienka nebola vznesená.

Prerokovanie materiálu:
	Nariadenie vlády Slovenskej republiky bolo predložené do medzirezortného pripomienkového konania. Nariadenie vlády Slovenskej republiky bolo prerokované v Legislatívnej rady vlády Slovenskej republiky dňa 20. mája 2003. Pripomienky legislatívnej rady boli do materiálu zapracované. 

Či má byť materiál predložený inému orgánu:
	Materiál bude predložený na rokovanie vlády Slovenskej republiky.

Či je potrebné materiál prerokovať do určitého termínu:
	Návrh nariadenia je potrebné predložiť na rokovanie vlády Slovenskej republiky do konca mája 2003.

Dôvod nesprístupnenia, ak materiál nemožno sprístupniť podľa zákona:
	Materiál podlieha sprístupneniu podľa zákona.